ການດຳເນີນຄະດີ ທ. ແມນາຝອດ ສ່ອງ​ແສງ ໃຫ້​ເຫັນ ທຸ​ລະ​ກິດວິ້ງເຕັ້ນ ຢູ່ ວໍຊິງຕັນ
ການດຳເນີນຄະດີ ທ່ານ ແມນາຝອດ ໄດ້ເຮັດໃຫ້ຫຼາຍຄົນ ໃນວໍຊິງຕັນ ເປັນຫ່ວງເປັນໃຍ ກ່ຽວກັບ ອະນາຄົດ ຂອງທຸລະກິດ ການວິ້ງເຕັ້ນ ທີ່ມີມູນຄ່າ ຫຼາຍພັນລ້ານໂດລາ ນີ້.
ຄະດີຂອງ ທ່ານ ພອລ ແມນາຝອດ ອະດີດປະທານຝ່າຍການໂຄສະນາຫາສຽງ ຂອງ ປະທານາທິບໍດີ ດໍໂນລ ທຣຳ ກຳລັງສົ່ງຄື້ນສັ່ນສະເທືອນໄປທົ່ວ ວົງການການວິ້ງເຕັ້ນ ມູນຄ່າຫຼາຍພັນລ້ານໂດລາ ຢູ່ໃນ ວໍຊິງຕັນ ພວກນັກວິ້ງເຕັ້ນຫຼາຍຄົນ ຢູ່ໃນວໍຊິງຕັນ ພາກັນຢ້ານວ່າ ການຕັດສິນຄະດີຂອງຜູ້ກ່ຽວ ວ່າ ມີຄວາມຜິດ ໃນຂໍ້ຫາ ກ່ຽວກັບ ທະ ນາຄານ ແລະ ການສໍ້ໂກງ ແລະ ການຍອມຮັບຜິດ ຕໍ່ຂໍ້ຫາ ກ່ຽວກັບ ການຂັດຂວາງ ຂະບວນການຍຸຕິທຳ ທັງຫຼາຍນັ້ນ ຈະເຮັດໃຫ້ການວິ້ງເຕັ້ນ ເປັນທຸລະກິດທີ່ມີຄວາມ ສ່ຽງຫຼາຍຂຶ້ນຕື່ມອີກ ດາຣິອາ ດີເອກັສ ນັກຂ່າວ ວີໂອເອ ມີລາຍງານເລື້ອງນີ້ ຊຶ່ງ ໄຊຈະເລີນສຸກ ຈະນຳລາຍລະອຽດ ມາສະເໜີທ່ານ ໃນອັນດັບຕໍ່ໄປ ທ່ານ ພອລ ແມນາຝອດ ໄດ້ຍອມຮັບຜິດ ຕໍ່ຂໍ້ກ່າວຫາວ່າ ຂັດຂວາງຂະບວນການຍຸຕິທຳ ແລະ ໄດ້ຕົກລົງທີ່ຈະໃຫ້ການຮ່ວມມືກັບ ໄອຍະການພິເສດ ກ່ຽວກັບການສືບສວນສອບ ສວນ ເລື້ອງການແຊກແຊງ ເຂົ້າໃນການເລືອກຕັ້ງ ສະຫະລັດ ປີ 2016 ຂອງ ຣັດເຊຍ ບັນດາໄອຍະການທັງຫຼາຍ ຍັງໄດ້ກ່າວຫາ ນັກວິ້ງເຕັ້ນທີ່ເຮັດວຽກມາດົນນານ ທັງເປັນ ທີ່ປຶກສາ ທ່ານນີ້ ໃນຖານບໍ່ໄດ້ຂຶ້ນທະບຽນ ໃນຖານະເປັນຜູ້ຕາງໜ້າເຮັດວຽກໃຫ້ຕ່າງ ຊາດ ໃນນາມຂອງພວກນັກການເມືອງຢູ່ໃນຢູເຄຣນ ທີ່ສະໜັບສະໜູນ ຣັດເຊຍນັ້ນ ໃນຂະນະທີ່ ວຽກງານຂອງ ທ່ານ ແມນາຝອດ ສ້າງລາຍໄດ້ໃຫ້ແກ່ທ່ານ ປະມານ 60 ລ້ານໂດລາ ຈາກພວກນັກການເມືອງ ທີ່ນິຍົມຣັດເຊຍດັ່ງກ່າວ ແລະ ໃນຂະນະທີ່ ປະທາ ນາທິບໍດີ ຂອງຢູເຄຣນ ທ່ານ ວິກເຕີຣ ຢານູໂຄວິຈ ຜູ້ທີ່ກຳລັງຖືກປົດອອກຈາກຕຳແໜ່ງ ຢູ່ນັ້ນ ທຸລະກິດທັງຫຼາຍຂອງທ່ານ ແມ່ນອຳນວຍໃຫ້ວົງການການວິ້ງເຕັ້ນ ທີ່ມີກຳໄລຢ່າງ ງົດງາມ ໃນນະຄອນຫຼວງ ຂອງອາເມຣິກາ ນັ້ນ ໄດ້ຕົກຢູ່ພາຍໃຕ້ການກວດສອບ ທ່ານ ເດວິດ ເຣ ນັກວິ້ງເຕັ້ນເກ້ຍກ່ອມ ກ່າວວ່າ ສ່ວນທ່ານ ແມນາຝອດ ໄດ້ຖືກຕັດສິນ ວ່າມີຄວາມຜິດໄປແລ້ວ ໃນ 8 ຂໍ້ຫາ ກ່ຽວກັບ ການສໍ້ໂກງດ້ານທະນາຄານ ແລະພາສີ ໃນການຖືກດຳເນີນຄະດີຕ່າງຫາກ ກ່ຽວພັນ ກັບການສືບສວນ ໃນການແຊກແຊງຂອງຣັດເຊຍ ທ່ານແມນາຝອດ ຍັງບໍ່ໄດ້ລົງທະບຽນ ພາຍໃຕ້ ກົດໝາຍວ່າດ້ວຍ ການຂຶ້ນທະບຽນ ເປັນຜູ້ຕາງໜ້າໃຫ້ແກ່ຕ່າງຊາດ ທີ່ເອີ້ນຫຍໍ້ວ່າ FARA ກົດໝາຍປີ 1938 ນີ້ ກຳນົດ ໃຫ້ບຸກຄົນໃດກໍຕາມ ຜູ້ທີ່ວິ້ງເຕັ້ນເກ້ຍກ່ອມໃນນາມຂອງລັດຖະບານຕ່າງປະເທດ ຈະຕ້ອງເປີດເຜີຍກິດຈະກຳຕ່າງໆເຫຼົ່ານັ້ນ ການດຳເນີນຄະດີ ທ່ານ ແມນາຝອດ ໄດ້ເຮັດໃຫ້ຫຼາຍຄົນໃນວໍຊິງຕັນ ເປັນຫ່ວງເປັນ ໃຍ ກ່ຽວກັບອະນາຄົດ ຂອງທຸລະກິດການວິ້ງເຕັ້ນເກ້ຍກ່ອມ ທີ່ມີມູນຄ່າຫຼາຍພັນລ້ານ ໂດລາ ນີ້ ບັນດານັກຊ່ຽວຊານ ກ່າວວ່າ ພວກເຂົາເຈົ້າ ສາມາດເຫັນໄດ້ແລ້ວວ່າ ຈຳ ນວນຂອງຜູ້ລົງທະບຽນໃໝ່ ພາຍໃຕ້ກົດໝາຍ FARA ນັ້ນ ແມ່ນມີເພີ້ມສູງຂຶ້ນ ຫຼັງຈາກ ໄດ້ມີການຕັດສິນລົງໂທດໄປແລ້ວ ທ່ານນາງ ແອນນາ ມັສໂຊກເລຍ ນັກຄົ້ນຄວ້າ ຢູ່ອົງການເປີດຄວາມລັບ ຫຼື Open secrets ເວົ້າວ່າ ສູນກາງເພື່ອເອົາທ່າທີດ້ານການເມືອງ ທີ່ມີຫ້ອງການຕັ້ງຢູ່ໃນວໍຊິງຕັນ ເມື່ອບໍ່ດົນມານີ້ ໄດ້ເປີດໂຕຖານຂໍ້ມູນໃໝ່ ທີ່ກ່ຽວຂ້ອງກັບການວິ້ງເຕັ້ນຂອງຕ່າງປະເທດ ເຖິງແມ່ນວ່າ ຂໍ້ມູນກ່ຽວກັບການໃຊ້ຈ່າຍດ້ານການຕ່າງປະເທດ ຈະມີຢ່າງເປີດເຜີຍ ມາໄດ້ຫຼາຍປີ ແລ້ວກໍຕາມ ແຕ່ທາງເລືອກໃໝ່ໆ ໃນການຊອກຫາ ໄດ້ເຮັດໃຫ້ມັນງ່າຍຂຶ້ນກວ່າເກົ່າ ເພື່ອຈະເຂົ້າໄປຊອກຫາ ໃນຖານຂໍ້ມູນນີ້ ການພົບເຫັນໃນບາງຢ່າງ ແມ່ນໜ້າປະທັບໃຈ ທ່ານນາງ ມັສໂຊກເລຍ ກ່າວວ່າ ພາຍໃນບັນດາປະເທດທີ່ໃຊ້ຈ່າຍໃນການວິ້ງເຕັ້ນຫຼາຍທີ່ສຸດ ແມ່ນ ເກົາຫຼີໃຕ້ ໂດຍໃຊ້ ຈ່າຍ 70 ລ້ານໂດລາ ຕິດຕາມມາດ້ວຍ ຊາອຸດີ ອາຣາເບຍ ແລະ ຍີ່ປຸ່ນ ຕາມລຳດັບ ບັນດານັກຊ່ຽວຊານພາກັນ ເຫັນຢູ່ເລື້ອຍໆ ໃນຈຳນວນທີ່ເພີ້ມຂຶ້ນ ຖ້າຫາກຄວາມເຄັ່ງຕຶງ ລະຫວ່າງສະຫະລັດ ກັບປະເທດອື່ນໆ ທະວີຂຶ້ນ ພວກເງິນເຫຼົ່ານັ້ນ ຈະຢຸດເຊົາລັ່ງໄຫລ ເຂົ້າມາ ຖ້າບັນຫາຕ່າງໆແກ້ໄຂໄດ້